HELSINGIN KAUPUNGIN ASUNTOLAINARAHASTON SÄÄNNÖT
Kaupunginvaltuuston hyväksymät joulukuun 11 p:nä 1996

1 §
Rahaston tarkoitus	Helsingin kaupungin asuntolainarahaston tarkoituksena on tukea helsinkiläisten tai Helsingistä pääasiallisen toimeentulonsa saavien Helsingissä tapahtuvaa asunnonhankintaa, -rakentamista tai peruskorjausta myöntämällä rahastosta henkilökohtaisia asuntolainoja mainittuihin tarkoituksiin. Lainaa voidaan myöntää myös muualla kuin Helsingissä sijaitsevaa asuntoa varten, jos lainansaantiin vaikuttavat painavat Helsingin ulkopuolella sijaitsevan kaupungin laitoksen työvoiman saantiin liittyvät perusteet.

2 §
Rahaston kartuttaminen

		Rahastoa kartutetaan vuosittain rahaston tilikauden tuloksella ja kaupunginvaltuuston erikseen päättämillä määrillä.

3 §
Rahaston varojen säilytys

		Rahaston varoja säilytetään kaupungin kassassa.

4 §
Lainojen myöntämisperusteet

		Myönnettäessä lainoja rahastosta noudatetaan kaupunginhallituksen erikseen vahvistamia perusteita.

5 §
Rahaston hallinto	Rahaston hallintoa hoitaa ja siitä annettavat lainat myöntää sama elin, joka päättää kunnan välityksellä myönnettävien henkilökohtaisten valtion asuntolainojen myöntämisestä.

6 §
Rahaston kirjanpito	Rahaston tilejä hoitaa kaupunginkanslia.

		Rahasto toimii itsenäisenä taseyksikkönä. Rahaston tilinpäätös yhdistellään kaupungin tilinpäätökseen.

7 § 
Rahaston purkaminen	Rahaston purkaminen tapahtuu kaupunginvaltuuston päätöksellä siirtämällä rahaston pääomaa peruspääomaan tai muihin oman pääoman eriin.

Tämä sääntö tulee voimaan 1.1.1997 lukien.